Прыдворныя балі ўяўлялі сабой сапраўдны “рынак арыстакратычных нявест”. Паненкі на выданні абавязкова павінны былі прысутнічаць на іх. Балі былі адзіным месцам кантактаў маладых людзей процілеглага полу. Дзяўчаты маглі знаёміцца з маладымі людзьмі толькі пад чуйным вокам бацькоў і цётак. З гэтага боку нормы паводзін моладзі вельмі нагадвалі правілы паводзін сённяшніх мусульман. Непрыстойным і немагчымым для дзяўчыны лічылася размаўляць адзін на адзін з мужчынам, аказацца адной на вуліцы ці ў падарожжы.